**NACIONALINIO MIŠKŲ SUSITARIMO RENGIMO PROCESO SUSITIKIMO DĖL KOORDINACINĖS GRUPĖS   
APIBENDRINIMAS**

2021 m. kovo 30 d.

**Susitikimo laikas ir vieta:** 2021 m. kovo 29 d., 15.00-17.00 val., Zoom platformoje. Susitikimas buvo transliuojamas viešai Aplinkos ministerijos facebook paskyroje, įrašas patalpintas Aplinkos ministerijos tinklapyje.

**Susitikimo dalyviai**: *K. Adomaitis*, Laisvės partijos narys, *M. Aleinikovas*, LAMMC direktoriaus pavaduotojas Miškų instituto veiklai, *D. Augutis*, aplinkos viceministras, *R. Bakys*, Kauno miškų ir aplinkos inžinerijos kolegijos darbuotojas (mokslininkas), *R. Beinortas*, Asociacijos „Lietuvos mediena“ direktorius, *G. Brazaitis*, Vytauto Didžiojo universiteto darbuotojas (mokslininkas), *M. Čepulis*, aplinkos ministro patarėjas, *A. Gaidamavičius*, Labanoro klubo prezidentas, *A. Gaižutis*, Lietuvos miško ir žemės savininkų asociacijos valdybos pirmininkas, *A. Gedvilas*, Darbo partijos narys, *A. Gedvilienė*, Tevynės sąjungos – Lietuvos krikščionių demokratų partijos narė, *S. Gentvilas*, aplinkos ministras, *L. Girskienė*, Lietuvos valstiečių ir žaliųjų sąjungos partijos narė, *L. Jonauskas*, Lietuvos socialdemokratų partijos narys, *V. Jusas*, Miško darbų rangovų asociacijos narys, *A. Klimavičius*, Aplinkos ministerijos Gamtos apsaugos politikos grupės vadovas, *N. Kupstaitis*, Aplinkos ministerijos Miškų politikos grupės vadovas, *M. Lynikas*, VĮ Valstybinių miškų urėdijos direktoriaus pavaduotojas miškotvarkai, *D. Lukminė*, LAMMC Miškų instituto darbuotojas (mokslininkė), *Ž. Morkvėnas*, Baltijos aplinkos forumo direktorius, *G. Mozgeris*, Vytauto Didžiojo universiteto darbuotojas (mokslininkas), *L. Paškevičiūtė*, Aplinkosaugos koalicijos pirmininkė, *M. Peldavičiūtė*, Asociacijos „Gyvo žalio“ vadovė, *V. Pranckietis*, Lietuvos Respublikos liberalų sąjūdžio narys, *I. Pranckevičiūtė- Blaževičė*, VšĮ „Domus solis“ projektų vadovė, *Ž. Preikša*, Vytauto Didžiojo universiteto darbuotojas (mokslininkas), *A. Radvilavičius*, Miško darbų rangovų asociacijos vadovas, *L. Raudonikis*, Lietuvos ornitologų draugijos direktorius, *L. Šleinotaitė-Kalėdė*, UAB „Ekokonsultacijos“ direktorė, *J. Urbanavičius*, Tevynės sąjungos – Lietuvos krikščionių demokratų partijos narys, *A. Urbis*, Vakarų Lietuvos medienos perdirbėjų ir eksportuotojų asociacijos valdybos pirmininkas, *A. Vaitkevičius*, Lietuvos miško ir miško pramonės darbuotojų profesinių sąjungų federacijos atstovas, *A. Valainė*, Aplinkos ministerijos Miškų politikos grupės vyr. specialistė, *V. Verbyla*, Lietuvos miškininkų sąjungos prezidentas, *A. Zimnickas*, Medienos perdirbėjų asociacijos direktoriaus pavaduotojas.

**Darbotvarkė:**

1. Tolimesni veiksmai, skirti koordinacinei grupei suformuoti: sutarimas dėl papildomų žmonių įtraukimo arba atstovų išsirinkimo.

2. Suinteresuotų šalių žemėlapio rengimas (pildymas).

3. Įvadinio renginio datos paskyrimas.

**1. Svarstyti tolimesni veiksmai, skirti koordinacinei grupei suformuoti: sutarimas dėl papildomų žmonių įtraukimo arba atstovų išsirinkimo.**

Pristatytas koordinacinės grupės susitikimų dalyvių š. m. kovo 24-26 d. pildytas interesų grupių klasifikatorius, kuriame kiekvienas nurodė, kuriai interesų grupei save prisiskiria. Asmenų, kurie save prisiskyrė dviems ar trims interesų grupėms, buvo paprašyta prisiskirti tik vienai interesų grupei.

Darbas atskirose interesų grupėse. Tikslas – suformuoti atskirų interesų grupių sudėtį po 9 pagrindinius asmenis. Darbo interesų grupėse metu ekonominio, ekologinio ir socialinio interesų grupės nesusiformavo dėl atskirų kompetencijų asmenų trūkumo arba nesutarimo dėl tinkamo atstovavimo balanso.

*Rezultatai:*

1. Suformuota politinio intereso grupės sudėtis.
2. Ekonominio, ekologinio ir socialinio interesų grupės nesusiformavo. Todėl kiekvienos interesų grupės atstovai savarankiškai kviečia trūkstamus asmenis, esant poreikiui susitinka dėl galutinio savo interesų grupės suformavimo ir iki sekančio susitikimo (š. m. balandžio 6 d.) koordinacinei grupei pasiūlo tvirtinimui jau galutinius atitinkamos interesų grupės atstovus (po 9 pagrindinius atstovaujančius asmenis).
3. Nuspręsta visiems koordinacinės grupės dalyviams pateikti apibendrintą pasiūlytų asmenų ir organizacijų sąrašą. Atsakinga NMS techninė grupė.

***2.* Suinteresuotų šalių žemėlapio rengimas (pildymas).**

Dėl asmeninių duomenų apsaugos (susitikimo transliacija vyko viešai) pasiūlyta suinteresuotų šalių žemėlapį pildyti savarankiškai.

*Susitarta,* kadNMS techninei grupei pateikus nuorodą į suinteresuotų šalių žemėlapį tolesniam suinteresuotų asmenų ir/organizacijų identifikavimui, jį pildyti iki š. m. balandžio 6 d. 12 val.

**3. Įvadinio renginio datos paskyrimas.**

Svarstyta įvadiniam renginiui pasiūlyta data – š. m. balandžio 16 d.

Visi vieningai sutarė dėl šios datos tinkamumo.

*Susitarta* įvadinį renginį organizuoti š. m. balandžio 16 d.